െഎ.സി.ആര്.എഫ് പുതിയ ഭാരവാഹികളെ പ്രഖ്യാപിച്ചു മനാമ: ഇന്ത്യന് കമ്യൂണിറ്റി റിലീഫ് ഫണ്ടിെന്റ െഎ.സി.ആര്.എഫ് പുതിയ ഭാരവാഹികളെ ഇന്ത്യന് അംബാസഡര് പിയൂഷ് ശ്രീവാസ്തവ പ്രഖ്യാപിച്ചു. ചെയര്മാനായി ഡോ. ബാബു രാമചന്ദ്രനെ നിയമിച്ചു. മൂന്നുവര്ഷത്തെ കാലാവധി പൂര്ത്തിയാക്കിയ അരുള്ദാസ് തോമസിനു പകരമാണ് ഡോ. ബാബു രാമചന്ദ്രന് ചുമതലയേല്ക്കുന്നത്.പുതിയ എക്സിക്യൂട്ടിവ് ടീമില് വൈസ് ചെയര്മാനായി അഡ്വ. വി.കെ തോമസ്, ജനറല് സെക്രട്ടറിയായി പങ്കജ് നല്ലൂര്, ട്രഷററായി മണി ലക്ഷ്മണമൂര്ത്തി, ജോ. സെക്രട്ടറിമാരായി നിഷ രംഗരാജന്, അനീഷ് ശ്രീധരന്, ജോ. ട്രഷററായി രാകേഷ് ശര്മ എന്നിവര് ചുമതലയേല്ക്കും. അരുള്ദാസ് തോമസ് പുതിയ ടീമിനൊപ്പം എക്സ് ഒഫിഷ്യോ ഉപദേഷ്ടാവായി തുടരും. ഭഗവാന് അസര്പോട്ടയും ഉപദേഷ്ടാവായി തുടരും. സുരേഷ് ബാബു, മുരളി നോമുല, സുല്ഫിക്കര് അലി, പങ്കജ് മാലിക്, ജവാദ് പാഷ, രമണ് പ്രീത് എന്നിവരാണ് മറ്റ് എക്സിക്യൂട്ടിവ് അംഗങ്ങള്. നിലവിലെ െഎ.സി.ആര്.എഫ് ടീം അംഗങ്ങളായ മാധവന് കല്ലത്ത്, സുധീര് തിരുനിലത്ത്, സുബൈര് കണ്ണൂര്, നാസര് മഞ്ചേരി, മുരളീകൃഷ്ണന്, ജോണ് ഐപ്പ്, കെ.ടി സലിം, മാത്യു ജോസഫ്, നിഥിന് ജേക്കബ്, ഫ്ലോറിന് മത്തിയാസ്, അരുണ് ഗോവിന്ദ്, ക്ലിഫോര്ഡ് കൊറിയ, ടോജി എ.ടി, കാശി വിശ്വനാഥ്, ശ്രീധര് എസ്, പവിത്രന് നീലേശ്വരം, മുസ്തഫ സിറാജുദ്ദീന്, സുഷമ അനില്, ചെമ്ബന് ജലാല്, അലോക് ഗുപ്ത, സുനില് കുമാര്, ഡി.വി ശിവകുമാര്, പി.എസ് ബാലസുബ്രഹ്മണ്യം, അജയ് കൃഷ്ണന് എന്നിവരും പ്രാദേശിക ഫോറം അംഗങ്ങളും സന്നദ്ധപ്രവര്ത്തകരും തുടര്ന്നും എക്സിക്യൂട്ടീവ് ടീമിനെ പിന്തുണക്കും. അരുള്ദാസ് തോമസിെന്റ നേതൃത്വത്തില് ഐ.സി.ആര്.എഫ് നിര്വഹിച്ച മഹത്തായ പ്രവര്ത്തനങ്ങളെ ചടങ്ങില് അംബാസഡര് അഭിനന്ദിച്ചു. ഡോ. ബാബു രാമചന്ദ്രെന്റ നേതൃത്വത്തിലുള്ള പുതിയ ടീമിനെ അദ്ദേഹം സ്വാഗതം ചെയ്തു. ബഹ്റൈനിലെ ഇന്ത്യന് തൊഴിലാളികളുടെ പൊതുക്ഷേമത്തിന് ഇന്ത്യന് അംബാസഡറുടെ രക്ഷാകര്തൃത്വത്തില് പ്രവര്ത്തിക്കുന്ന സംഘടനയാണ് ഐ.സി.ആര്.എഫ്. ബഹ്റൈനിലെ ഇന്ത്യന് സമൂഹത്തിലെ സാമ്ബത്തികമായി പിന്നാക്കം നില്ക്കുന്നവര്ക്ക് സഹായം നല്കുകയാണ് ഐ.സി.ആര്.എഫിെന്റ ദൗത്യം. നിയമസഹായം, അടിയന്തര സഹായം, കമ്യൂണിറ്റി വെല്ഫെയര് സര്വിസസ്, മെഡിക്കല് സഹായം, കൗണ്സലിങ് തുടങ്ങിയവ ഇതില് ഉള്പ്പെടുന്നു.